Nej, du skal ikke opgive oplysninger om dit helbred, når du køber sundhedsforsikringen.
Der er dog en karenstid på 2 år for lidelser, som du allerede er bekendt med, og som er opstået, før forsikringen trådte i kraft. Det betyder, at behandling af netop disse lidelser ikke er dækket de første 2 år. Når du har haft din sundhedsforsikring i 2 år, er lidelserne dækket. Kommer du direkte fra et andet selskab, hvor du var dækket af en tilsvarende sundhedsforsikring, nedsætter vi de 2 år med det antal dage, du var dækket af din forrige sundhedsforsikring.
Du kan få hjælp til udredning og behandling, når din sundhedsforsikring har været aktiv i 3 måneder.